ສະຫະລັດແລະເກົາຫລີໃຕ້ ຢືນຢັນໃນຄວາມສາມັກຄີກັນ
ສະຫະລັດແລະເກົາຫລີໃຕ້ ຢືນຢັນຄັ້ງໃໝ່ ໃນຄວາມສາມັກຄີ ເປັນອັນນຶ່ງອັນດຽວກັນ ກ່ອນເກົາຫລີໃຕ້ຈະທໍາການໂອ້ລົມ ສົນທະນາ ກັບເກົາຫລີເໜືອ.
ສະຫະລັດແລະເກົາຫລີໃຕ້ໄດ້ຢືນຢັນອີກຄັ້ງໃໝ່ເຖິງຄວາມ ສາມັກຄີກັນຂອງພວກຕົນ ໃນຂະນະທີ່ເກົາຫລີໃຕ້ທໍາການ ເພື່ອນໄຫວໃກ້ເຂົ້າເພື່ອທໍາການໂອ້ລົມສົນທະນາກັນທາງ ທະຫານໂດຍກົງກັບເກົາຫລີເໜືອນັ້ນ ໃນລະຫວ່າງການກ່າວປາໄສປະຈໍາປີຕໍ່ລັດຖະສະພາແລະ ປະຊາຊົນອະເມຣິກັນໃນຄືນວັນອັງຄານວານນີ້ ປະທາ ນາທິບໍດີບາຣັກ ໂອບາມາແຫ່ງສະຫະລັດປະກາດວ່າ ທ່ານແລະລັດຖະບານຂອງທ່ານ ແມ່ນຢືນຢູ່ຄຽງຂ້າງກັບ ພັນທະມິດເກົາຫລີໃຕ້ຂອງພວກເຮົາຢູ່ສະເໝີ ໃນເວລາບໍ່ເທົ່າໃດຊົ່ວໂມງຕໍ່ມາ ທ່ານ James Steinburg ຮອງລັດຖະມຸນຕີປ້ອງກັນປະ ເທດສະຫະລັດ ໄດ້ກ່າວຢູ່ທີ່ກຸງໂຊນ ຊົມເຊີຍການປະສານງານແລະຄວາມຮ່ວມໄມ້ຮ່ວມມື ທີ່ແຂງແຮງລະຫວ່າງສອງປະເທດວ່າ ເປັນສິ່ງທີ່ເຮັດໃຫ້ເກົາຫລີເໜືອເຊື່ອວ່າ ຕົນຈະບໍ່ສາ ມາດບັນລຸເປົ້າໝາຍຂອງຕົນໄດ້ ໂດຍຜ່ານການຂົ່ມຂູ່ແລະໃຊ້ອໍານາດ ບີບບັງຄັບນັ້ນ ທ່ານ Kim Sung-hwan ລັດຖະມຸນຕີການຕ່າງປະເທດເກົາຫລີໃຕ້ ສະແດງຄວາມຍິນ ດີນໍາຖ້ອຍຖະແຫລງຂອງປະທານາທິບໍດີສະຫະລັດ ວ່າເປັນຮ່ອງຮອຍໃນທາງບວກ ແລະ ໃຫ້ກໍາລັງໃຈຫລາຍສໍາລັບເກົາຫລີໃຕ້